Antsla Valla Kultuurikeskus

Hauka Rock 2023 – bändilaager noortele
2023-07-09 11:00 - 2023-07-14 18:00 (Europe/Helsinki) | Antsla Kultuurikeskus, Kooli tee 19, Antsla, Võrumaa, 66403, Eesti
Veeda suvi lahedate muusikasõpradega!
Nõutav on pillimängu oskus vähemalt algtasemel. Pillimängu õpe toimub meistritubada formaadis, kus professionaalsed muusikud annavad kuue päeva jooksul edasi oma osakusi, teadmisi ja bänditöö kogemusi. Juhendajad õpetavad bändis musitseerimise põhimõtteid, aitavad valida repertuaari, õpetavad pillimängu, improvisatsiooni, muusikateooriat ja rütmikat. Antsla Kultuurikeskuse ruumidesse sisutatakse õppepäevade ajaks neli harjutusruumi ja neli muusikaklassi, kus noored saavad harjutada pille ja kasutada helitehnika vahendeid. Toimub individuaalne õpe ja bändiõpe, kus noored jagatakse erineva taseme ja instrumentide järgi kollektiividesse, et nädala jooksul lihvida oma laulu- ja pillioskust ning kohapeal omandatud kavaga astuda üles Hauka Rocki avalikul lõppkontserdil Antsla Kultuurikeskuses.

Tantsutsooni suvelaager
2023-07-04 10:00 - 2023-07-08 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Laager toimub 4.-8. juulil Antsla kultuurikeskuses, Võrumaal. Laager on suunatud 12+ vanuses tantsijatele (kindlasti on oodatud ka tantsuliselt kogenud 11 aastased tantsijad). Ööbimine toimub klassiruumides. Antsla on mõnus maakoht, kus on kõik vajalik lähedal olemas. Transpordi laagrisse leiab iga tantsija ise.
Laagritasu on 120 eurot (tasuda saab kuni kahes osas). Kindlasti uuri oma koduvalla laagritoetuste võimalusi.
Laagri hind sisaldab viie päeva jooksul mitmeid erinevaid tantsulisi töötubasid (showtants, hip hop, akrobaatika, contemporary jazz jne) ning ägedat kunstilist tegevust, mille tulemusel saad endale suure maali koju kaasa võtta. Loomulikult ei saa laagrist välja jätta ägedaid õhtuseid tegevusi – playback, moeshow, filmiõhtu, hennamaalingute õhtu jne. Laagritasu sisaldab ka 3 x päevas toitlustust + tervislik snäkk igal päeval. Laagri lõpus toimub kontsert/etendus, kus näitame vanematele ja teistele huvilistele, mida oleme laagris õppinud. Lisaks esineme mõne laagris õpitud tantsuga Antslas toimuval Jaanus Kala Viievõistlusel! NB! Kõik laagris osalejad saavad endaga kaasa Tantsutsooni logoga meene.
NB! Alates 1. juulist laagris osalemise tühistamisel tuleb tasuda ikkagi 50% laagritasust.
REGISTREERMINE:
Tantsutsooni suvelaagrisse registreerimiseks tuleb kirjutada tantsutsoon@gmail.com tantsija NIMI, ELUKOHT, VANUS ja OSALUSTASU ARVE MAKSJA ANDMED.

VANA-AJA JAANIÕHTU Uue-Antsla pargis
2023-06-24 19:00 - 23:30 | Uue-Antsla Rahvamaja, Uue-Antsla, Antsla vald, Võrumaa, Eesti
Laupäevasel päeval, 24. juunil 2023
varasel õhtupoolikul, hakatusega kell 19
pannakse toime MTÜ Kaksküla korraldusel
Antsla vallas Uue-Antsla Rahvamaja pargis

VANA-AJA JAANIÕHTU
• Lasva rahvamaja näitetrupp etendab lõbusat näitemängu “PILA-PEETRI TESTAMENT”. Etenduse algus kell 19.00
• Süütame jaanitule.
• Muusikat teeb koosseis HEINO TARTES JA SÕBRAD,
• HAANJA TANTSU MÄNGU LAULU SELTS
• Rahvalikud mängud ja jõukatsumised
• Hobuvankrisõit
• Loterii-allegrii
• Külakõrts

Sissepääse tasuta.
Oma äranägemise järgi saab teha pidu-õhtu toetuseks annetuse. Vihma korral pidu rahvamajas.

Pidu-õhtu toimumisele aitavad kaasa:
ühendasutus Antsla Valla Kultuurikeskus, MTÜ Uue-Antsla Vanaemad ja vabatahtlikud.

Tsooru jaaniõhtu
2023-06-23 21:00 - 23:30 | Tsooru Rahvamaja, Tsooru, Antsla vald, Võrumaa, Eesti

Meistrite päev 2023
2023-06-18 13:00 - 16:00 | Antsla kesklinn, Veski, Antsla, Võrumaa, 66403, Eesti
18. juunil kell 13-16 Antsla kesklinna pargis Liikumisaastale pühendatud mitmekülgse programmiga kogupere sündmus: rattaorienteerumine, vibulaskmine, ühistantsud, kohalike meistrite laat, erinevad töötoad, kontsert, võistlused ja palju muud.

Tantsuselts Pärliine tänukontsert SÕBRAD KOOS
2023-06-15 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti

Antsla Gümnaasiumi loovainete päev Antsla Kultuurimajas
2023-06-09 08:00 - 13:00 | Antsla Kultuurikeskus, Kooli tee 19, Antsla, Võrumaa, 66403, Eesti

Antsla laste ja noorte 29. laulu- ja tantsupidu RÕÕM LIIKUMISEST
2023-06-07 18:00 - 19:30 | Antsla Laululava, Antsla, Võrumaa, Eesti

Antsla Muusikakooli Kevadkontsert
2023-06-06 17:30 - 19:00 | Urvaste kirik, Kirikuküla, Antsla vald, Võrumaa, 66512, Eesti

Antsla Muusikakooli Lõpuaktus - Kevadkontsert
2023-05-25 17:30 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti

Antsla Kultuurikeskuse muusikastuudio kevadkontsert „Liikuv laul“
2023-05-24 18:00 - 19:30 | Veski Pubi, Veski 10, Antsla, Võrumaa, 66403, Eesti
Osalevad mudilased 3.-4. aastased, 5.-7. aastased, noorteansambel, solistid, ja naisansambel „Küsimärk“
Juhendaja Cathlen Haugas
Basskitarril Rolf Saarna, löökpillidel Aron Aidla
Avatud kunstinäitus juhendaja Ebe Lindorg
Ootame kõiki kuulama!!!

Tsooru Kevadlaat
2023-05-21 09:00 - 14:00 | Tsooru Rahvamaja, Tsooru, Antsla vald, Võrumaa, Eesti
Traditsiooniline Tsooru Kevadlaat toimub sel aastal 21. mail Tsooru rahvamaja juures.

Laadaprogramm, elav muusika, tegevused lastele, ostlemis- ja kauplemisrõõmu nii noortele kui vanadele.

TULE MÜÜMA: registreeri oma müügipunkt: 58534682 (Krista)

Ajaloopäev “Antsla – väärtuslik Eesti väikelinn”
2023-05-17 13:00 - 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
Eesti Muinsuskaitse Selts ja Antsla vallavalitsus kutsuvad osa võtma ajaloopäevast.
Kavas on ettekanded linna ajaloost ja väärtustest, vanade majade korda tegemisest, pärast lõunat ringkäik linnas.
Kell 12.30 paneme lilled Antsla Vabadussõja mälestusmärgile.

Antsla seminar on kolmeteistkümnes sarjast “Väärtuslikud Eesti väikelinnad”
Kaugemalt tulijatele osavõtuks registreerida.

Emadepäeva kontsert - Marek Sadam ja Martin Trudnikov
2023-05-13 16:00 - 18:00 | Tsooru Rahvamaja, Tsooru, Antsla vald, Võrumaa, Eesti
Kingi emadepäevaks elamus!
Pilet eelmüügist 15.-
Kohapeal 18.-
INFO: 5235831 Rainer

KINO "Apteeker Melchior. Timuka tütar"
2023-05-08 19:00 - 20:35 | Antsla Kultuurikeskus, Kooli tee 19, Antsla, Võrumaa, 66403, Eesti
Keskaegse põnevus-triloogia viimases filmis satub apteeker Melchiori naine Keterlyn jõhkra kallaletungi tunnistajaks. Tundmatu noormehe elu õnnestub päästa, kuid mälu kaotanud ohver ei tea, kes ta on ja kuidas enda jaoks võõrasse Tallinna sattus.
Sündmuskohalt leitud sõrmus juhatab Melchiori öise vennaskonna jälile, küsimusi tekitab ka laadapäeval esinenud veiderdajate trupp. Hirmuäratavad märgid vihjavad, et ohus pole üksnes tapmiskatsest toibuv tundmatu, vaid ka teda ravivad Melchior ja Keterlyn.
Samal ajal saabub linna inkvisiitor, keda teatakse halastamatu nõiakütina. Melchiori võime “surnutega kõneleda” ja nähtamatuid mõrvajälgi märgata on äratanud kahtluse, et tegemist võib olla ohtliku ketseriga. Ja kiriku vaenlase koht on tuleriidal…
Apteeker Melchiori triloogia põhineb raamatumüügi edetabelite tipust tuntud Apteeker Melchiori romaanidel. Stsenaristid Indrek Hargla, Elmo Nüganen ja Olle Mirme põimisid raamatutest tuntud tegelased ja sündmused täiesti uute, filmi jaoks loodud põnevate keerdkäikudega.

Filmi režissöör on Elmo Nüganen (Nimed marmortahvlil, 1944), tootjateks on Taska Film (O2, Fred Jüssi. Olemise ilu, Talve, Klassikokkutulek, Nimed Marmortahvlil, 1944), Nafta Films (O2, Supilinna salaselts), Apollo Film Productions (Talve, Vanamehe film, Soo, Kuulsuse narrid, Suvitajad) ja HansaFilm (Tõde ja õigus). Apteeker Melchiori filmid valmisid Eesti-Saksa-Läti-Leedu koostöös, kaastootjateks olid Maze Productions Saksamaalt, Film Angels Productions Lätist ja InScript Leedust. Operaator on Mihkel Soe, kunstnik Matis Mäesalu, monteerija Marion Koppel, helilooja Liina Sumera, eriefektide juht Jan Viljus.

Peaosades: Märten Metsaviir, Maarja Johanna Mägi, Alo Kõrve, Karl Robert Saaremäe, Ott Raidmets, Hele Kõrve, Andres Mähar, Jan Uuspõld.
Toetajad: Viru Filmifond, Saarte Fond, Tartu Filmifond, National Film Centre of Latvia, Riga Film Fund, Lithuanian Tax Incentive, Creative Europe MEDIA ja Kanal 2.

Tõrva noorteteater Hingevärvid ühislooming "Kes saab noorust keelata, kui ta tahab hõisata!"
2023-05-04 13:00 - 14:00 | Antsla Kultuurikeskus, Kooli tee 19, Antsla, Võrumaa, 66403, Eesti
Laval:
Hanna-Liisa Starke
Ruben Rahnu
Marilin Hindre
Kärt Karu
Marta Purga
Karl Arkadi Kõvask
Arabella Kruuse
Adriana Orlov
Laura Lõoväli
Kert Glaser

Lavastaja: Romet Piller
Kava ja plakat: Taavi Kärt
Liikumine: Kerli Vessin

Lavastuse tutvustus:
Tõrva Noorteteater Hingevärvid on valmis saanud uue lavastusega. Sügisel otsisime eakaid, kellega läbi viia intervjuud nende noorusajast. Kui intervjuud said tehtud kirjutasime nende põhjal kokku teksti, mis annab kõigile vaatajatele võimaluse osa saada mälestustest ja imetoredatest lugudest meie eakate noorusajast! Seega vaatamist jagub kõigile, noortele, et saada selgeks, milline oli noorus vanasti ja eakatele, et meenutada, kas noorus ikka oli selline.

Toetajad: Tõrva Vallavalitsus, Tõrva Gümnaasium, Tantsukool Hop Dance.
Näita vähem

KINO "Viimane vahipost"
2023-05-03 19:00 - 20:52 | Tsooru Rahvamaja, Tsooru, Antsla vald, Võrumaa, Eesti
Filmi tegevus viib meid lähitulevikku, kus inimkonna mõtlematu tegutsemine on kaasa toonud drastilise kliimamuutuse ja ookeanide veetase on katastroofiliselt tõusnud. Maailma on jäänud vaid kaks suuremat kontinenti ja järjest tõusva veetaseme eest pagedes on hukka saanud miljardid inimesed. Kahe kontinendi vahele merre on rajatud vahipostid, mis peaksid hoiatama maismaad vaenlase pealetungi eest. Ühel sellisel Vahipostil ootavad neli sõdurit oma vahikorra üleandmist, mis oleks aga pidanud aset leidma juba kolm kuud tagasi. Olukorras, kus nende hinge närib kahtlus Teadmata, kas nad üldse kunagi oma vahipostilt koju pääsevad, peavad nad pidevalt otsima kaugusest vaenlast, keda nad siiani kordagi näinud pole. Pinna all kobrutavad pinged pääsevad valla hetkel, mil silmapiirile ilmub salapärane laev… On see vahetus, mida nad pikisilmi oodanud on või midagi sootuks kurjakuulutavamat?
Filmi tootmist on toetanud Eesti Filmi Instituut ja Eesti Kultuurkapital, tootmist on finantseerinud Tallifornia ja Ichiban Films.

Tantsuõhtu ansambliga VEA
2023-04-29 20:00 - 23:00 | Tsooru Rahvamaja, Tsooru, Antsla vald, Võrumaa, Eesti

Etendus "Hääled tuhalinnast"
2023-04-27 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla kuluurikeskuse KELDRIS etenduv lavastus räägib Ukrainas toimuvast sõjast ning inimestest, kes on sõjamasina hammasratase vahele jäänud.

Etendus on nullteatri esteetikas – rõhk on tugeval atmosfääril, visuaalil ning rituaalsusel.

Nullteatris töötab juba neljandat korda teatri hea sõber Gruusiast, Tbilisi Akhmeteli nimelise Draamateatri lavastaja Irakli Gogia. Alustas ta Eestis Gogoli novelliga “Noore arsti märkmed”, mida paljud kindlasti mäletavad. Viimati lavastas Irakli nullteatris “Hauakaevaja”.

Lavastaja ja kunstiline kujundaja: Irakli Gogia (Georgia)
Lavastaja assistent ja tõlkija: KUDU
Mängivad: Annabel Berg, Epp Valdaru ja Teremin
Toetavad Eesti Kultuurkapital, Tartu Kultuurkapital ning Tampere Maja
Pilet 15 eur Fienta https://fienta.com/et/etendus-haaled-tuhalinnast

Võru keele vestlusring
2023-04-27 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti

Aianduskoolitused Kristiina Kikkasega
2023-04-26 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Kursus sisaldab koolitusmaterjale, mis on köidetud, värvilised, pildimaterjal ja põhipunktid koolitusel toimunust.

INFO ja REGISTREERIMINE:
kultuur@antsla.ee
55648348

Teemad:
26.04.2023
* Kiviktaimla rajamine. Kuidas juba olemasolevat kiviktaimlat ohjata?
* Vabakujulised ja pügatud hekid, okaspuu- ja lehtpuuhekid.
* Kuidas hekki kasutamata tekitada privaatsus?
* Mida varjata, mida mitte?

Kes on Kristiina Kikkas?
Olles paarkümmend aastat hobiaednik ja omandanud praktilisi kogemusi, viis soov aiandusest rohkem teada ning kõike teadlikumalt ja lihtsamalt teha, õppima Räpina Aianduskooli, kus omandasin maastikuehitaja eriala ja Hiiumaa Ametikooli linnaaedniku erialale. Mul on 4. tase aianduses.
Tänavu asutasin oma ettevõtte Kristiina Iluaed OÜ, mis peamiselt tegeleb aiaprojektide koostamisega ja aiandusalase nõustamisega.

KINO "Savvusanna sõsarad"
2023-04-24 19:30 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Esimese Eesti dokumentaalfilmina maineka Sundance´i  filmifestivali võistlusprogrammis esilinastunud ja seal maailmakino dokumentaalfilmide võistlusprogrammi parima režissööri preemia võitnud „Savvusanna sõsarad“ on kaasaegne portreefilm naistest, kes suitsusauna kaitsvas pimeduses kokku tulevad, oma sügavamaid saladusi jagavad ning kehasse kogunenud häbi ja valu maha pesevad.

„Savvusanna sõsarad“ tutvustab ka Lõuna-Eesti suitsusauna kombestikku („savvusanna kombõ“), mis on kantud UNESCO inimkonna vaimse kultuuripärandi esindusnimekirja.

Filmi „Savvusanna sõsarad“ režissöör ja stsenarist on Anna Hints. Produtsent on Marianne Ostrat (Alexandra Film, Eesti), kaasprodutsendid on Juliette Cazanave (Kepler22 Productions, Prantsusmaa), Hlín Jóhannesdóttir (Ursus Parvus Island) ja Eero Talvistu † (Eesti). Filmi operaator on Ants Tammik, monteerijad Hendrik Mägar, Tushar Prakash, Qutaiba Barhamji, Martin Männik ja Anna Hints. Heli salvestas Tanel Kadalipp ja Patrick McGinley. Helirežissöör on Huldar Freyr Arnarson ning heliloojad Edvard Egilsson ja ansambel EETER (Anna Hints, Marja-Liisa Plats, Ann Reimann).

Talgud ja jüripäeva tähistamine
2023-04-23 10:00 - 15:00 | Tsooru Rahvamaja, Tsooru, Antsla vald, Võrumaa, Eesti
Hea tsoorulane tule jälle kevadisele jüripäeva talgutele!
Pühapäeval, 23.aprillil, kell 10.00 Tsooru Rahvamaja juures.
Talgutööks kevadine oksakoristus rahvamaja juures.
Kell 12.00 saab suppi süüa ja siis jüripäevajooks lastele, millele järgneb ühine matk( umbes 5 km) külateedel, liigume üheskoos kõndides , joostes või rattaga sõites.
Krista
58534682

Antsla Acoustic. Öösorr
2023-04-21 20:00 - 22:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Acousticul on au tuua meie publikule kohalike juurtega muusikalist kollektiivi Öösorr, kes on oma nime saanud Eestis elava linnu järgi.

Inspiratsiooni muusikat teha saavad bändiliikmed loodusest, elust enesest ja unenägudest.

Mängivad Priit Öövel – kitarr, laul; Aare Pai – kitarr, laul; Sulliwan – löökriistad; Clint – basskitarr.

Vaata ka: https://www.facebook.com/people/Öösorr/100063669575164/?locale=et_EE

Näitus "Kõva kivi pehmus. Aado Algvere ehtekunst"
2023-04-21 15:00 - 2023-05-31 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
Aado Algvere on juveliir ja metallikunstnik, kes elab ja töötab Hiiumaal. Tema eriline ja loov lähenemine pool- vääriskividele, mida tegelikult kõikjal Eestis leida võib, on temast teinud hinnatud ja armastatud ehtekunstniku.
Fotonäitusel on Hiiumaa daamid kandmas hiiumaist Aado Algvere ehtekunsti. Fotod pildistas Kerttu Kruusla.
Vaata ka: https://www.facebook.com/Algvere.Jewellery

Jürikuu Liigutused
2023-04-20 18:00 - 19:30 | Antsla Kultuurikeskus, Kooli tee 19, Antsla, Võrumaa, 66403, Eesti
Liikumisaasta kutsub Sind osalema!
Aktiivse liikumise osalemise osavõtuks pane kokku meeskond, kellest igaüks valmis erinevaks tegevuseks:

kõndima
kepikõndi tegema
jooksma
jalgrattaga sõitma

Alle-Saija Teatritalu ETENDUS "Daamide õnn"
2023-04-18 20:00 | Uue-Antsla Rahvamaja, Uue-Antsla, Antsla vald, Võrumaa, Eesti
See on lugu kauplemisest, rahast ja võimust. Kauplemisest kaupadega, kuid ka inimsuhetega. “Daamide Õnn” on kaubamaja, mis odavmüükide ja osava reklaamiga ümberringi olevad pikaaegsed väikepoed välja suretab ja nende arvelt oma võimu laiendab, rajades teed massikaubandusele ja tarbimiskultusele. See on ühtlasi lugu noore naise Denise’i kujunemisest kaubandusvõitluse ja muutunud kauplemistavade maailmas. Vana versus uus, staatiline versus dünaamiline. Lõpuks võidab majandusloogika kohaselt ikkagi vajadus muutuda ja aja muutunud nõudmistega sammu pidada. Ainus, mis majandusloogikale ei taha alluda, on süda.

Autor: Émile Zola. Dramatiseerija, lavastaja ja kunstnik: Ingrid Ulst. Koreograaf: Andre Laine. Heli-ja valguskunstnik: Hanno Teppo.
Laval: DORIS PAVLOV (Denise), ARGO PEETMAA (Octave Mouret), IMBI PALLO (proua Aurélie), HEIKI LILL (Bouthemont), JAANIKA ULST või MERIKE TORM (Clara Prunaire), TIINA NEEVE või MERIKE TORM (Marguerite Vadon), MEELIS VAHTRAMÄE (Baudu / Parun Hartmann), LIIVIA VAAS (Henriette Desforges), HELIN VILL või KARIN ULST (krahvinna de Boves), INGRID ULST (proua Marty).

Etendus on kahes vaatuses. Pilet 10 EUR, sooduspilet 8 EUR (pensionärid ja õpilased).
Piletite e- pood: https://alle-saija-pood.voog.com/piletid/etendused/daamide-onn-18-04-2023-kl-20-00

Vallavillak
2023-04-18 18:00 - 19:00 | Võrumaa
Meelelahutuslik mälumäng, kus saad oma teadmisi proovile panna erinevatel teemadel.

KINO "Apteeker Melchior. Timuka tütar"
2023-04-17 19:00 - 20:35 | Tsooru Rahvamaja, Tsooru, Antsla vald, Võrumaa, Eesti
Keskaegse põnevus-triloogia viimases filmis satub apteeker Melchiori naine Keterlyn jõhkra kallaletungi tunnistajaks. Tundmatu noormehe elu õnnestub päästa, kuid mälu kaotanud ohver ei tea, kes ta on ja kuidas enda jaoks võõrasse Tallinna sattus.
Sündmuskohalt leitud sõrmus juhatab Melchiori öise vennaskonna jälile, küsimusi tekitab ka laadapäeval esinenud veiderdajate trupp. Hirmuäratavad märgid vihjavad, et ohus pole üksnes tapmiskatsest toibuv tundmatu, vaid ka teda ravivad Melchior ja Keterlyn.
Samal ajal saabub linna inkvisiitor, keda teatakse halastamatu nõiakütina. Melchiori võime “surnutega kõneleda” ja nähtamatuid mõrvajälgi märgata on äratanud kahtluse, et tegemist võib olla ohtliku ketseriga. Ja kiriku vaenlase koht on tuleriidal…
Apteeker Melchiori triloogia põhineb raamatumüügi edetabelite tipust tuntud Apteeker Melchiori romaanidel. Stsenaristid Indrek Hargla, Elmo Nüganen ja Olle Mirme põimisid raamatutest tuntud tegelased ja sündmused täiesti uute, filmi jaoks loodud põnevate keerdkäikudega.

Filmi režissöör on Elmo Nüganen (Nimed marmortahvlil, 1944), tootjateks on Taska Film (O2, Fred Jüssi. Olemise ilu, Talve, Klassikokkutulek, Nimed Marmortahvlil, 1944), Nafta Films (O2, Supilinna salaselts), Apollo Film Productions (Talve, Vanamehe film, Soo, Kuulsuse narrid, Suvitajad) ja HansaFilm (Tõde ja õigus). Apteeker Melchiori filmid valmisid Eesti-Saksa-Läti-Leedu koostöös, kaastootjateks olid Maze Productions Saksamaalt, Film Angels Productions Lätist ja InScript Leedust. Operaator on Mihkel Soe, kunstnik Matis Mäesalu, monteerija Marion Koppel, helilooja Liina Sumera, eriefektide juht Jan Viljus.

Peaosades: Märten Metsaviir, Maarja Johanna Mägi, Alo Kõrve, Karl Robert Saaremäe, Ott Raidmets, Hele Kõrve, Andres Mähar, Jan Uuspõld.

KEVADINE PEREPÄEV vesnyankade, tantsu, näituse avamise, matka ja meisterdamisega
2023-04-16 12:00 - 14:30 | Uue-Antsla Rahvamaja, Uue-Antsla, Antsla vald, Võrumaa, Eesti
* Avame Urvaste Koduloomuuseumi näituse “Kotid ja peakatted läbi aegade”.
Näitust on võimalik vaadata veel ka 22. ja 23. aprillil kell 12-16
ja kokkuleppelistel aegadel.

* Võimalik on meisterdada endale armas päevalille ripats, mille saab riputada koti või mütsi külge.

* Teeme väiksese kevadmatka koos loodusgiid Tuuli Merimaaga, kes tutvustab meile kevadisi kasulikke taimi.

* Saame osa ukrainlaste kevade tervituse kontserdist.

* Kinnitame keha rahvuslike suupistetega ja maitsva taimeteega.

Oled oodatud osa saama!

Відкриття виставки і зустрічання весни
16 квітня о 12.00
Зустрічаємо весну чарівливими
УКРАЇНСЬКИМИ ВЕСНЯНКАМИ І ТАНЦЯМИ

Краєзнавчий музей Урвасте
ВІДКРИТТЯ ВИСТАВКИ
Сумки і головні убори крізь часи

НЕВЕЛИЧКА ПРОГУЛЯНКА
з екскурсоводом Туулі Мерімаа, яка познайомить нас з цілющими і поживними рослинами

ВИГОТОВЛЕННЯ КУЛОНІВ-СОНЯШНИКІВ
ПРИГОЩАННЯ НАРОДНИМИ ЗАКУСКАМИ
БЕЗКОШТОВНО
Мови заходу: естонська, українська та російська

Toimumist toetab ÜRO Pagulaste Ülemvoliniku Ameti (UNHCR) rahastatud Mondo projekt „Sunnitud rändEST: Katkestatud teekonnad, uued algused”
